ריח של מהפכה
רֵיחַ שֶׁל מַהְפֵּכָה; צְחוֹק בָּעַיִן הַבּוֹכָה; עוֹד מְעַט וּבָא הַזְּמַן לָלֶכֶת; לֵב שָׁבוּר בְּמִזְוָדָה; קֹמֶץ מִכְתְּבֵי פְּרִידָה; לֵךְ תַּסְבִּיר לָעֵץ מַהִי שַׁלֶּכֶת; בַּתַּצְלוּם הַקְּבוּצָתִי ; זֹאת שֶׁתִּהְיֶה אִשְׁתִּי ; מִיָּמִין לְמַעְלָה עִם הַכּוֹבַע; וַאֲנִי חֲצִי מֻסְתָּר; בִּשְׂפָמִי הַמְּיֻתָּר; כְּמוֹ אֵיזֶה דַּחְלִיל שֶׁל קָזָנוֹבָה; בְּמִשְחַק כּוֹחוֹת הַשּוּק; אֲסִימוֹן אֶחָד שָׁחוּק; מִקְּפְסָא רֵיקָה מַרְעִישׁ בְּחֹזֶק ; בַּחֲדַר הַהַמְתָּנָה; שָׁם חוֹשֶׁבֶת הַתְּבוּנָה; עוֹד מַאֲמִינָה שֶׁיַּטּוּ לָהּ אֹזֶן; שָׁם דְּרָכֵינוּ נִפְרְדוּ ; חֲלוֹמוֹת שֶנִּבְגְּדוּ; וְכִיסִים מְרֻפָּדִים בְּכֶסֶף ; שׁוּב חִפַּשְׂתִּי אֶת בֵּיתִי ; רֵיחַ לֶחֶם אֲמִתִּי; רֶגַע שֶׁל שְׁפִיּוּת מַגַּע שֶׁל חֶסֶד; בְּכַרְטִיס אַשְׁרַאי פָּרַעְתִּי; אֶת חוֹבִי לְמַס הַנֶּפֶשׁ; עִם רִבִּית הַפִּגּוּרִים וְהָעַמְלָה; אֲבָל צַעַר הָעוֹלָם; דֶּרֶךְ מִשְׁקְפֵי הַשָּׁמֶשׁ; מִסְתַּנֵּן מִחוּץ לִשְׁעוֹת הַקַּבָּלָה; לֹא הָיָה לִי שׁוּם סִכּוּי; שֶׁאֵצֵא מִזֶּה שָׁפוּי; לֹא נִשְׁאַר לִי עוֹד לְאָן לִבְרֹחַ ; עֲשִׁירִים וַחֲזָקִים; מְנַסְּחִים אֶת הַחֻקִּים; הַשִּׁיטָה אֵינָהּ בְּנוּיָה לִסְלֹחַ; הַיְלָדִים בּוֹכִים בְּלִי קוֹל; מְחַפְּשִׂים לְאָן לִגְדֹּל; בֵּין הַמְּצִיאוּת וְהַפִּרְסֹמֶת; וְגַם לִי הֵנִיפָה יָד ; דֻּגְמָנִית חוֹלֶצֶת שַׁד; מִן הַשֶּׁלֶט שָׁם מֵעַל הַצֹּמֶת; בְּכַרְטִיס אַשְׁרַאי פָּרַעְתִּי; אֶת חוֹבִי לְמַס הַנֶּפֶשׁ; עִם רִבִּית הַפִּגוּרִים וְהָעַמְלָה; אֲבָל צַעַר הָעוֹלָם; דֶּרֶךְ מִשְׁקְפֵי הַשָּׁמֶשׁ; מִסְתַּנֵּן מִחוּץ לִשְׁעוֹת הַקַּבָּלָה; שׁוּב הִצִּיעַ הַזְּאֵב; לְאֵיזֶה כֶּבֶשׂ מִתְלַהֵב ; בּוֹא לִרְאוֹת סְרָטִים שֶׁל מִיקִי מָאוּס ; וְנָמֵר רוֹבֵץ עִם גְּדִי; וְלוֹחֵשׁ לוֹ יְדִידִי; לֹא קָרָאתִי אֶת יְשַׁעְיָהוּ ; שְׂדוֹת הַזְּמַן מִתְנוֹעֲעִים; בְּבָתֵּי הַמְּשֻׁגָּעִים; בְּחַשְׁמַל אֶת מַכָּתְךָ יָפְלִיאוּ; דּוֹקְטוֹר תֵּן זְרִיקַת עִדּוּד; לָמָּה נֶגֶד הַבְּדִידוּת; שׁוּם כַּדּוּר עֲדַיִן לֹא הִמְצִיאוּ; שׁוּב הַשֶּׁקֶר וְהַשָּׁוְא; נוֹעֲדוּ לָהֶם יַחְדָּו ; לַחֲלֹק אֶת שֶׁלָּהֶם בְּיֹשֶׁר; אֵיפֹה אַתְּ אֲהוּבָתִי; מִי יָשִׁיב אֶת תְּמִימוּתִי; אֲרֻכָּה הַדֶּרֶךְ אֶל הָאֹשֶׁר; בְּכַרְטִיס אַשְׁרַאי פָּרַעְתִּי....; 